DWAF moragonyana e gatišitše pukwana yeo sehlogo sa yona e lego: Ditekanyo tša Tirelo ya Kabo ya Meetse: Mošupatsela wa Bolaodi bja Gae. Pukwana ye e fa hlahlo ka dikgetho tša ditekanyo tša tirelo ya meetse tša maswanedi gomme e humanega ka go e otara go DWAF, Bolaodi bja Tsenogare ya Ditirelo tša Meetse le Thekgo ya Ditshepedišo, Kgetse ya Praebete X 313, Tshwane 0001. Ba ba di dutšego kgauswi ba re Mampuru o ile a belegwa e ele tšhiwana gomme a godišwa ke rangwane 'a gagwe Sekwati. Ka morago ga lehu la Sekwati, Mampuru o ile a tsena mathateng ka ge ba lapa la rangwane 'a gagwe ba ile ba gana go mo fa tša gagwe (bogoši bjo bo mo lebanego). Mampuru o ile a thoma go lwa le morwa wa Sekwati e lego Sekhukhune 1 go fihlela a mmolaya. Ka ge maburu a be a nyaka naga yeo ya Bapedi ba thoma go nyakana le Mampuru gore ba mo swarele go bolaya ngwana 'bo. Mampuru o ile a tšhaba a tsena metse le metsana e le ge a leka go itšhireletša kgahlanong le maburu ao a bego a mo nyaka. Mafelelong o ile a ikhwetša a fihlile setšhabeng sa Matebele seo se bego se bušwa ke kgoši Nyabele. Nyabele o ile a amogela Mampuru gwa se be le bothata.